سلمان علی آغا

آغا سلمان (پیدائش: 23 نومبر 1993ء) ایک پاکستانی کرکٹر ہے جو مقامی میچوں میں جنوبی پنجاب کے لیے اور پاکستان سپر لیگ میں لاہور قلندرز کے لیے کھیلتا ہے۔ انھوں نے جولائی 2022ء میں پاکستان کرکٹ ٹیم کے لیے بین الاقوامی کیریئر کا آغاز کیا 

کیریئر
اپریل 2018ء میں انھیں 2018ء کے پاکستان کپ کے لیے فیڈرل ایریاز کے سکواڈ میں شامل کیا گیا۔   3 جون 2018ء کو اسے گلوبل ٹی 20 کینیڈا ٹورنامنٹ کے افتتاحی ایڈیشن کے لیے کھلاڑیوں کے ڈرافٹ میں ایڈمنٹن رائلز کے لیے کھیلنے کے لیے منتخب کیا گیا۔   وہ ایڈمنٹن رائلز کے لیے ٹورنامنٹ میں چھ میچوں میں 218 رنز کے ساتھ سب سے زیادہ رنز بنانے والے کھلاڑی تھے۔  ستمبر 2019ء میں انھیں 2019-20ء قائد اعظم ٹرافی ٹورنامنٹ کے لیے جنوبی پنجاب کے سکواڈ میں شامل کیا گیا۔  جنوری 2021ء میں، انھیں جنوبی افریقہ کے خلاف سیریز کے لیے پاکستان کے ٹیسٹ اسکواڈ میں شامل کیا گیا۔   مارچ 2021ء میں، انھیں دوبارہ پاکستان کے ٹیسٹ سکواڈ میں شامل کیا گیا، اس بار زمبابوے کے خلاف سیریز کے لیے۔   جون 2021ء میں سلمان کو انگلینڈ کے خلاف سیریز کے لیے پاکستان کے ایک روزہ بین الاقوامی اسکواڈ میں شامل کیا گیا۔  اکتوبر 2021ء میں انھیں سری لنکا کے دورے کے لیے پاکستان شاہینز اسکواڈ میں شامل کیا گیا۔  جون 2022 ء میں انھیں سری لنکا میں دو میچوں کی سیریز کے لیے پاکستان کے ٹیسٹ سکواڈ میں شامل کیا گیا۔ 

 ٹیسٹ کیرئیر کا مایوس آغاز 
انھوں نے اپنا ٹیسٹ ڈیبیو 16 جولائی 2022ء کو پاکستان کے لیے سری لنکا کے خلاف گال کے مقام پر کیا۔ یہ ٹیسٹ پاکستان کی شاندار 4 وکٹوں کی فتح پر ختم ہوا مگر آغا سلمان اس پہلے ملنے والے موقع کو یادگار نہ بنا سکے اور ایک ایسے موقع پر جب ان کے ملک کو رنزوں کی ضرورت تھی وہ دوہرے ہندسے تک رسائی حاصل نہ کر سکے 

 مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑیوں کی فہرست

 حوالہ جات 

زمرہ:جنوبی پنجاب (پاکستان) کے کرکٹ کھلاڑی
زمرہ:لاہور سے کرکٹ کھلاڑی
زمرہ:لاہور قلندرز کے کرکٹ کھلاڑی
زمرہ:لاہور بلیوز کے کرکٹ کھلاڑی
زمرہ:لاہور کے کرکٹ کھلاڑی
زمرہ:بلوچستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پاکستان کے کرکٹ کھلاڑی
زمرہ:بقید حیات شخصیات
زمرہ:1993ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان کے ایک روزہ کرکٹ کھلاڑی
زمرہ:کرکٹ عالمی کپ 2023ء کے کھلاڑی